সানোফি
সানোফি এস.এ. হলো ফ্রান্সের একটি বহুজাতিক ফার্মাসিউটিক্যাল কোম্পানি, যেটির প্রধান সদরদপ্তর ফ্রান্সের প্যারিসে অবস্থিত। ২০১৩ সালে ওষুধের ব্যবস্থাপত্র বিক্রির দিক দিয়ে বিশ্বে ৫ম সর্ববৃহৎ ওষুধ কোম্পানি হিসেবে জায়গা করে নেয়। ৪ মার্চ ২০১৪ এর হিসাব অনুযায়ী সানোফি ২০১৩ সালে বিশ্বের শীর্ষ ১০ টি ওষুধ কোম্পানির একটি হিসেবে জায়গা দখল করে নেয়। সানোফি ১৯৭৩ সালে প্রতিষ্ঠিত হয়। ২০০৪ সালে এটি সানোফি অ্যাভেনটিস হিসেবে যাত্রা শুরু করে এবং পরবর্তীতে ২০১১ সালে এটির বর্তমান নাম সানোফি হিসেবে যাত্রা করে। সানোফি বর্তমানে ওষুধ প্রস্তুতির পাশাপাশি গবেষণা ও উন্নয়ন, মার্কেটিংয়ের কাজেও যুক্ত আছে। কোম্পানিটি নিম্নোক্ত ৭ ক্ষেত্রেও থেরাপি তৈরি করে : কার্ডিওভাস্কুলার, ডায়বেটিস, সেন্ট্রাল নার্ভাস সিস্টেম, অনকোলজি, থ্রোম্বোসিস ও ভ্যাকসিন।